ఆంధ్ర ప్రదేశ్
ఆంధ్ర ప్రదేశ్, భారతదేశంలోని 29 రాష్ట్రాలలో ఒకటి. తెలంగాణాతో పాటు ఈ రాష్ట్రంలో తెలుగు ప్రధాన భాష. తదుపరి స్థానంలో ఉర్దూ ఉంది.ఈ రాష్ట్రానికి వాయవ్య దిశలో తెలంగాణ, ఉత్తరాన ఛత్తీస్‌గఢ్, ఒడిషా రాష్ట్రాలు, తూర్పున బంగాళాఖాతం, దక్షిణాన తమిళనాడు రాష్ట్రం, పడమరన కర్ణాటక రాష్ట్రాలు ఉన్నాయి. భారతదేశంలో ఎనిమిదవ అతి పెద్ద రాష్ట్రము ఆంధ్ర ప్రదేశ్. ఈ రాష్ట్రంలోని ముఖ్యమైన నదులు గోదావరి, కృష్ణ, తుంగభద్ర మరియు పెన్నా. ఆంధ్ర ప్రదేశ్ 12°37', 19°54' ఉత్తర అక్షాంశాల మధ్య, 76°46', 84°46' తూర్పు రేఖాంశాల మధ్య వ్యాపించి ఉంది. భారత ప్రామాణిక రేఖాంశమైన 82°30' తూర్పు రేఖాంశం రాష్ట్రంలోని కాకినాడ మీదుగా పోతుంది.
ఆగ్నేయ ఆసియా
భారతదేశంలో ఉన్న అండమాన్ మరియు నికోబార్ ద్వీపాలను భౌగోళికంగా ఆగ్నేయాసియాలో భాగంగా పరిగణిస్తారు. బంగ్లాదేశ్ మరియు భారతదేశంలోని ఏడు ఈశాన్య రాష్ట్రాలు సాంస్కృతిక పరంగా ఆగ్నేయాసియాలో భాగంగా ఉన్నాయి, కొన్నిసార్లు వీటిని దక్షిణాసియా మరియు ఆగ్నేయాసియా రెండు ప్రాంతాల్లో భాగంగా పరిగణిస్తున్నారు. భారతదేశంలోని ఏడు ఈశాన్య రాష్ట్రాలు భౌగోళికంగా కూడా ఆగ్నేయాసియాలో భాగంగా ఉన్నాయి. హైనాన్ ద్వీపం మరియు యున్నాన్, గిఝౌ మరియు గువాంగ్జి వంటి అనేక ఇతర దక్షిణ చైనా భూభాగాలను కూడా తూర్పు ఆసియా మరియు ఆగ్నేయాసియా రెండు ప్రాంతాల్లో భాగంగా పరిగణిస్తారు. మిగిలిన న్యూ గినియా భూభాగాన్ని కొన్నిసార్లు పాలౌ, గువామ్ మరియు ఉత్తర మరియానా ద్వీపాలు మాదిరిగా, స్పానిష్ ఈస్ట్ ఇండీస్‌లో భాగంగా పరిగణిస్తారు.